kantionalkoral
Kantionalkoral, (1. led afledt af lat. cantio 'sang'), koral, i hvilken hovedmelodien er lagt i overstemmen, der ledsages af en enkel node mod nodesats. Satstypen blev indført i slutningen af 1500-t. som modstykke til den ældre koraltype, i hvilken hovedmelodien som i en motet var lagt i tenorstemmen og derfor vanskeligt genkendelig for menigheden. Betegnelsen kantional blev oprindelig brugt om de koralbøger, der indeholder den nye type udsættelser.